ddrg/super_eurlex huggingface dataset:
*****

ΚΑΝΟΝΙΣΜΟΣ (ΕΟΚ) αριθ. 3834/86 ΤΗΣ ΕΠΙΤΡΟΠΗΣ

της 16ης Δεκεμβρίου 1986

που τροποποιεί τον κανονισμό (ΕΟΚ) αριθ. 1729/78 περί των λεπτομερειών εφαρμογής που αφορούν την επιστροφή στην παραγωγή για τη χρησιμοποιούμενη ζάχαρη στη χημική βιομηχανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 934/86 (2), και ιδίως το άρθρο 9 παράγραφος 6,

Εκτιμώντας:

ότι ο κανονισμός (ΕΟΚ) αριθ. 1729/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2079/86 (4), προβλέπει για τον τομέα της ζάχαρης διατάξεις σχετικά με την αποδέσμευση της εγγύησης που είναι αυστηρότερες από αυτές που προβλέπονται για τις επιστροφές στην παραγωγή στον τομέα των σιτηρών και του ρυζιού από τον κανονισμό (ΕΟΚ) αριθ. 2169/86 της Επιτροπής (5)·

ότι, δεδομένου ότι τα προϊόντα βάσης των δύο τομέων είναι απολύτως ανάλογα, πρέπει να αποφευχθεί, σ' αυτόν ιδίως τον τομέα, μια αδικαιολόγητη διαφορετική μεταχείριση· ότι, για το σκοπό αυτό, πρέπει να προβλεφθούν για τη ζάχαρη διατάξεις ανάλογες με αυτές που ισχύουν για την αποδέσμευση της εγγύησης στον προαναφερόμενο κανονισμό (ΕΟΚ) αριθ. 2169/86, οι οποίες επιτρέπουν την αποδέσμευση της εγγύησης ανάλογα με τις ποσότητες για τις οποίες συντελέστηκε η μεταποίηση του βασικού προϊόντος κατά τη διάρκεια ισχύος του τίτλου επιστροφής στην παραγωγή·

ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχείρισης Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 του κανονισμού (ΕΟΚ) αριθ. 1729/78, το κείμενο της παραγράφου 6 αντικαθίσταται από το ακόλουθο κείμενο:

«6. Για την αποδέσμευση της εγγύησης που αναφέρεται στην παράγραφο 5, η πρωτογενής απαίτηση, κατά την έννοια του άρθρου 20 του κανονισμού (ΕΟΚ) αριθ. 2220/85 της επιτροπής (1), συστήνεται με την μεταποίηση της ποσότητας του βασικού προϊόντος που εμφαίνεται στην αίτηση σε χημικό προϊόν που προβλέπεται στο παράρτημα του κανονισμού (ΕΟΚ) αριθ. 1010/86 του Συμβουλίου (2) κατά την διάρκεια της περιόδου ισχύος του εν λόγω τίτλου επιστροφής.

Ωστόσο, εάν ο ενδιαφερόμενος μεταποίησε τουλάχιστον το 95 % της ποσότητας του βασικού προϊόντος που εμφαίνεται στην αίτηση, θεωρείται ότι έχει ικανοποιήσει την προαναφερόμενη πρωτογενή απαίτηση.

(1) ΕΕ αριθ. L 205 της 3. 8. 1985, σ. 5.

(2) ΕΕ αριθ. L 94 της 9. 4. 1986, σ. 9.»

Άρθρο 2

Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Δεκεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 177 της 1. 7. 1981, σ. 4.

(2) ΕΕ αριθ. L 87 της 2. 4. 1986, σ. 1.

(3) ΕΕ αριθ. L 201 της 25. 7. 1978, σ. 26

(4) ΕΕ αριθ. L 179 της 3. 7. 1986, σ. 20.

(5) ΕΕ αριθ. L 189 της 11. 7. 1986, σ. 12.
*****

ΚΑΝΟΝΙΣΜΟΣ (ΕΟΚ) αριθ. 3887/86 ΤΗΣ ΕΠΙΤΡΟΠΗΣ

της 19ης Δεκεμβρίου 1986

που καθορίζει, για το δεύτερο εξάμηνο του 1986, τις αντιπροσωπευτικές αποδόσεις όσον αφορά τους σπόρους σόγιας στα γαλλικά υπερπόντια διαμερίσματα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1491/85 του Συμβουλίου της 23ης Μαΐου 1985 για την πρόβλεψη ειδικών μέτρων για τους σπόρους σόγιας (1), και ιδίως το άρθρο 2 παράγραφος 6,

τον κανονισμό (ΕΟΚ) αριθ. 2194/85 του Συμβουλίου της 2ας Αυγούστου 1985 για τη θέσπιση γενικών κανόνων που αφορούν ειδικά μέτρα για τους σπόρους σόγιας (2), και ιδίως το άρθρο 7 παράγραφος 2,

Εκτιμώντας:

ότι, για το σκοπό της χορηγούμενης ενίσχυσης σε κάθε παραγωγό σπόρων σόγιας που έχουν παραχθεί στα γαλλικά υπερπόντια διαμερίσματα, είναι απαραίτητο να καθοριστεί το ύψος της παραγωγής, με τη θέσπιση αντιπροσωπευτικής απόδοσης σε περιοχές όπου έχουν σπαρθεί και θεριστεί σπόροι σόγιας, διαφοροποιώντας το σύμφωνα με τη χρησιμοποιούμενη μέθοδο καλλιέργειας και τις αποδόσεις που παρατηρούνται στα διάφορα γαλλικά υπερπόντια διαμερίσματα·

ότι το άρθρο 15 παράγραφος 1 του κανονισμού (ΕΟΚ) αριθ. 2329/85 της Επιτροπής της 12ης Αυγούστου 1985 σχετικά με τις λεπτομέρειες εφαρμογής ειδικών μέτρων για τους σπόρους σόγιας (3), όπως τροποποιήθηκε τελευταία από τον κανονισμό (ΕΟΚ) αριθ. 3769/86 (4), προβλέπει ότι η ενίσχυση που χορηγείται για τους σπόρους σόγιας οι οποίοι συγκομίσθηκαν στα υπερπόντια γαλλικά διαμερίσματα κατά το πρώτο εξάμηνο δεδομένου έτους είναι ίση με την ενίσχυση που ισχύει από τις 16 Μαρτίου του έτους αυτού, για δε το δεύτερο εξάμηνο δεδομένου έτους είναι η ενίσχυση που ισχύει από τις 16 Αυγούστου του έτους αυτού·

ότι μετά την κοινοποίηση, στην Επιτροπή, της Γαλλίας, των αποδόσεων των σπόρων σόγιας στα διάφορα υπερπόντια διαμερίσματα, διαφοροποιημένα σύμφωνα με τη μέθοδο καλλιέργειας, οι αντιπροσωπευτικές αποδόσεις πρέπει να καθοριστούν όπως αναφέρεται στο παράρτημα·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ελαίων και Λιπών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι αντιπροσωπευτικές αποδόσεις που εφαρμόζονται για τις περιοχές που έχουν σπαρθεί με σπόρους σόγιας και έχουν θεριστεί στα γαλλικά υπερπόντια διαμερίσματα είναι εκείνες που αναφέρονται στο παράρτημα.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Δεκεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 151 της 10. 6. 1985, σ. 15.

(2) ΕΕ αριθ. L 204 της 2. 8. 1985, σ. 1.

(3) ΕΕ αριθ. L 218 της 15. 8. 1985, σ. 16.

(4) ΕΕ αριθ. L 349 της 11. 12. 1986, σ. 24.

ΠΑΡΑΡΤΗΜΑ

1.2.3.4 // // // // // Γαλλικά υπερπόντια

διαμερίσματα

// Περίοδος εφαρμογής

// Μέθοδος καλλιέργειας

// Αντιπροσωπευτική

απόδοση όσον αφορά

τους σπόρους σόγιας

τυποποιημένης ποιότητας

(100 kg/ha) // // // // // Γουιάνα // Δεύτερο εξάμηνο του 1986

// Χωρίς άρδευση // 15 // // // //
*****

ΚΑΝΟΝΙΣΜΟΣ (ΕΟΚ) αριθ. 3906/86 ΤΗΣ ΕΠΙΤΡΟΠΗΣ

της 22ας Δεκεμβρίου 1986

που τροποποιεί τον κανονισμό (ΕΟΚ) αριθ. 95/69 όσον αφορά ορισμένες προδιαγραφές εμπορίας που εφαρμόζονται στα αυγά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2772/75 του Συμβουλίου της 29ης Οκτωβρίου 1975 όσον αφορά μερικές προδιαγραφές εμπορίας που εφαρμόζονται στα αυγά (1), όπως τροποποιήθηκε τελευταία από τον κανονισμό (ΕΟΚ) αριθ. 3494/86 (2), και ιδίως το άρθρο 1, το άρθρο 6 και το άρθρο 9,

Εκτιμώντας:

ότι ο κανονισμός (ΕΟΚ) αριθ. 95/69 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3759/85 (4), περιλαμβάνει τις απαραίτητες διατάξεις για την εφαρμογή ορισμένων προδιαγραφών εμπορίας που εφαρμόζονται στα αυγά κότας με τσόφλι·

ότι πρέπει να προσαρμοστούν οι διατάξεις αυτές σύμφωνα με την τελευταία τροποποίηση του κανονισμού (ΕΟΚ) αριθ. 2772/75 σχετικά με την εξαίρεση των αυγών επωάσεως από τη χρησιμοποίηση για σκοπούς διατροφής·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Κρέατος Πουλερικών και Αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 95/69 τροποποιείται ως εξής:

1. Στο άρθρο 6, το στοιχείο γ) της παραγράφου 2, όπως επίσης και η πρώτη πρόταση του στοιχείου δ), καταργούνται.

2. Το άρθρο 9 καταργείται.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Δεκεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 282 της 1. 11. 1975, σ. 56.

(2) ΕΕ αριθ. L 323 της 18. 11. 1986, σ. 1.

(3) ΕΕ αριθ. L 13 της 18. 1. 1969, σ. 13.

(4) ΕΕ αριθ. L 356 της 31. 12. 1985, σ. 64.
*****

ΚΑΝΟΝΙΣΜΟΣ (ΕΟΚ) αριθ. 3975/86 ΤΟΥ ΣΥΜΒΟΥΛΙΟΥ

της 22ας Δεκεμβρίου 1986

για την τροποποίηση για δεύτερη φορά του κανονισμού (ΕΟΚ) αριθ. 2764/77 περί παρατάσεως της περιόδου κατά τη διάρκεια της οποίας δύναται να εφαρμόζεται η ποιοτική κατηγορία ΙΙΙ ορισμένων οπωροκηπευτικών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1351/86 (2), και ιδίως το άρθρο 4 παράγραφος 2 πρώτο εδάφιο,

την πρόταση της Επιτροπής,

Εκτιμώντας:

ότι με τον κανονισμό (ΕΟΚ) αριθ. 1035/72 προβλέπεται ότι, εκτός από την παράταση που αποφασίζεται σύμφωνα με τη διαδικασία ψηφοφορίας που προβλέπεται στο άρθρο 43 παράγραφος 2 της συνθήκης, οι ποιοτικές κατηγορίες ΙΙΙ δεν μπορούν πλέον να εφαρμόζονται πέραν του πέμπτου έτους μετά την έναρξη ισχύος του κανονισμού ο οποίος τις καθορίζει· ότι ο κανονισμός (ΕΟΚ) αριθ. 2764/77 (3), όπως τροποποιήθηκε από τον κανονισμό (ΕΟΚ) αριθ. 3409/82 (4), έχει παρατείνει την εν λόγω δυνατότητα εφαρμογής μέχρι τις 31 Δεκεμβρίου 1986·

ότι η εμπορία της ποιοτικής κατηγορίας ΙΙΙ αντιπροσωπεύει σημαντικό μέρος του εισοδήματος των παραγωγών, όταν το προϊόν δεν αποτελεί αντικείμενο μιας ποιοτικής κατηγορίας ΙΙ· ότι, όταν το προϊόν αποτελεί αντικείμενο μιας ποιοτικής κατηγορίας ΙΙ, το μέρος της ποιοτικής κατηγορίας ΙΙΙ στο εισόδημα των παραγωγών είναι σημαντικά χαμηλότερο, αλλά παραμένει αξιοσημείωτο κατά τη διάρκεια ιδίως ορισμένων περιόδων του έτους ·

ότι η εμπορία της ποιοτικής κατηγορίας ΙΙΙ παρέχει, εξάλλου, τη δυνατότητα σε ορισμένους καταναλωτές μετρίου εισοδήματος να προμηθεύονται τα προϊόντα αυτά·

ότι θεωρείται συνεπώς σκόπιμο να παραταθεί η δυνατότητα εφαρμογής της ποιοτικής κατηγορίας ΙΙΙ πέραν της 31ης Δεκεμβρίου 1986 για μια περιορισμένη περίοδο,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 του κανονισμού (ΕΟΚ) αριθ. 2764/77, η ημερομηνία « 31 Δεκεμβρίου 1986» αντικαθίσταται από την ημερομηνία «30 Απριλίου 1988».

Άρθρο 2

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Δεκεμβρίου 1986.

Για το Συμβούλιο

Ο Πρόεδρος

G. SHAW

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 119 της 8. 5. 1986, σ. 46.

(3) ΕΕ αριθ. L 320 της 15. 12. 1977, σ. 5.

(4) ΕΕ αριθ. L 360 της 21. 12. 1982, σ. 2.
*****

ΚΑΝΟΝΙΣΜΟΣ (ΕΟΚ) αριθ. 3948/86 ΤΗΣ ΕΠΙΤΡΟΠΗΣ

της 22ας Δεκεμβρίου 1986

περί παύσεως της αλιείας της σαρδελόρεγγας από πλοία με σημαία της Δανίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3723/82 (2), και ιδίως το άρθρο 10 παράγραφος 3,

Εκτιμώντας:

ότι ο κανονισμός (ΕΟΚ) αριθ. 3721/85 του Συμβουλίου της 20ής Δεκεμβρίου 1985 για τον καθορισμό, για ορισμένα αποθέματα ιχθύων ή ομάδες ιχθύων, του προσωρινού συνόλου επιτρεπομένων αλιευμάτων για το 1986 και ορισμένων όρων υπό τους οποίους μπορούν να αλιευθούν (3), όπως τροποποιήθηκε τελευταία από τον κανονισμό (ΕΟΚ) αριθ. 3221/86 (4), προβλέπει τις ποσοστώσεις για σαρδελόρεγγα για το 1986·

ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν τη σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·

ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων σαρδελόρεγγας στα ύδατα της διαιρέσεως CIEM III b, c και d (ζώνη ΕΟΚ), από πλοία με σημαία της Δανίας ή νηολογημένα στη Δανία, έφθασαν τις ποσοστώσεις που είχαν διατεθεί για το 1986·

ότι η Δανία απαγόρευσε την αλιεία, γι' αυτό το απόθεμα, από τις 6 Δεκεμβρίου 1986· ότι πρέπει, κατά συνέπεια, η ημερομηνία να κρατηθεί,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ποσό των αλιευμάτων σαρδελόρεγγας στα ύδατα της διαιρέσεως CIEM III b, c και d (ζώνη ΕΟΚ), από πλοία με σημαία της Δανίας ή νηολογημένα στη Δανία, εκτιμάται ότι έχει εξαντλήσει τις ποσοστώσεις που είχαν διατεθεί στη Δανία για το 1986.

Απαγορεύεται η αλιεία σαρδελόρεγγας στα ύδατα της διαιρέσεως CIEM III b, c και d (ζώνη ΕΟΚ), καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση σαρδελόρεγγας που έχει αλιευθεί στη διαίρεση αυτή από πλοία με σημαία της Δανίας ή νηολογημένα στη Δανία, από την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 6 Δεκεμβρίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Δεκεμβρίου 1986.

Για την Επιτροπή

Antonio CARDOSO E CUNHA

Μέλος της Επιτροπής

(1) ΕΕ αριθ. L 220 της 29. 7. 1982, σ. 1.

(2) ΕΕ αριθ. L 361 της 31. 12. 1985, σ. 42.

(3) ΕΕ αριθ. L 361 της 31. 12. 1985, σ. 5.

(4) ΕΕ αριθ. L 300 της 24. 10. 1986, σ. 2.
*****

ΚΑΝΟΝΙΣΜΟΣ (ΕΟΚ) αριθ. 4088/86 ΤΗΣ ΕΠΙΤΡΟΠΗΣ

της 22ας Δεκεμβρίου 1986

περί παρατάσεως της κοινοτικής εποπτείας των εισαγωγών ορισμένων προϊόντων καταγωγής Ιαπωνίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος που εφαρμόζεται στις εισαγωγές (1), όπως τροποποιήθηκε από τον κανονισμό (ΕΟΚ) αριθ. 1243/86 (2), και ιδίως το άρθρο 10 παράγραφος 3,

Μετά από διαβουλεύσεις στα πλαισία της επιτροπής που θεσπίστηκε από τον παρόντα κανονισμό,

Εκτιμώντας:

ότι ο κανονισμός (ΕΟΚ) αριθ. 653/83 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 130/86 (4), θέσπισε, μέχρι τις 31 Δεκεμβρίου 1986, μια εκ των υστέρων κοινοτική εποπτεία των εισαγωγών ορισμένων προϊόντων καταγωγής Ιαπωνίας·

ότι συμφωνήθηκε να γίνονται διμερείς διαπραγματεύσεις σχετικά με τις ιαπωνικές εξαγωγές ορισμένων ευαίσθητων προϊόντων σε περίπτωση που υπάρχουν δυσκολίες· ότι, με σκοπό τη διάθση των απαραίτητων πληροφοριών όσον αφορά αυτές τις ενδεχόμενες διαβουλεύσεις, είναι επίσης σπουδαίο να θεσπισθεί στη συνέχεια για το έτος 1987 μια επιτήρηση εκ των υστέρων στις εισαγωγές των προϊόντων που αναφέρονται κατωτέρω, καταγωγής Ιαπωνίας·

ότι οι λόγοι οι οποίοι ευρίσκονται στη βάση του κανονισμού (ΕΟΚ) αριθ. 653/83 εξακολουθούν να ισχύουν κατά μεγάλο μέρος και ότι, κατά συνέπεια, πρέπει να παραταθεί το καθεστώς της εποπτείας που προβλέπεται για τα προϊόντα που αναφέρονται στο παράρτημά του,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 5 του κανονισμού (ΕΟΚ) αριθ. 653/83, η ημερομηνία « 31 Δεκεμβρίου 1983» αντικαθίσταται από την ημερομηνία «31 Δεκεμβρίου 1987».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Δεκεμβρίου 1986.

Για την Επιτροπή

Willy DE CLERCQ

Μέλος της Επιτροπής

(1) ΕΕ αριθ. L 35 της 9. 2. 1982, σ. 1.

(2) ΕΕ αριθ. L 113 της 30. 4. 1986, σ. 1.

(3) ΕΕ αριθ. L 77 της 23. 3. 1983, σ. 8.

(4) ΕΕ αριθ. L 18 της 24. 1. 1986, σ. 21.
*****

ΚΑΝΟΝΙΣΜΟΣ (ΕΟΚ) αριθ. 4062/86 ΤΟΥ ΣΥΜΒΟΥΛΙΟΥ

της 22ας Δεκεμβρίου 1986

για την τροποποίηση του κανονισμού (ΕΟΚ) αριθ. 866/84 για τη θέσπιση ειδικών μέτρων όσον αφορά τον αποκλεισμό των γαλακτοκομικών προϊόντων από το καθεστώς τελειοποίησης προς επανεξαγωγή και από ορισμένες συνήθεις εργασίες

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 12 παράγραφος 2 και το άρθρο 18 παράγραφος 1,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 866/84 (3), όπως τροποποιήθηκε τελευταία από τον κανονισμό (ΕΟΚ) αριθ. 2317/86 (4), εξαιρεί τα γαλακτοκομικά προϊόντα από το καθεστώς ενεργητικής τελειοποίησης για μια περίοδο πέντε ετών που λήγει στο τέλος της γαλακτοκομικής περιόδου 1988/89·

ότι εντούτοις το πλεονέκτημα που συνεπάγεται το καθεστώς ενεργητικής τελειοποίησης για τον ορό γάλακτος που προορίζεται για την παρασκευή ορισμένων προϊόντων αντιστάθμισης διατηρήθηκε μέχρι τις 31 Δεκεμβρίου 1986 για να είναι δυνατό να πραγματοποιήθουν οι αναγκαίες προσαρμογές· ότι η προβλεπόμενη χρονική περίοδος αποδεικνύεται πολύ σύντομη· ότι πρέπει, κατά συνέπεια, να παραταθεί μέχρι το τέλος της γαλακτοκομικής περιόδου 1986/87,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 παράγραφος 1 του κανονισμού (ΕΟΚ) αριθ. 866/84, οι όροι «μέχρι τις 31 Δεκεμβρίου 1986» αντικαθίστανται από τους όρους «μέχρι το τέλος της γαλακτοκομικής περιόδου 1986/87».

Άρθρο 2

Ο παρών κανονισμός αρχίζει να ισχύει την 1η Ιανουαρίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Δεκεμβρίου 1986.

Για το Συμβούλιο

Ο Πρόεδρος

G. SHAW

(1) ΕΕ αριθ. L 148 της 28. 6. 1968, 13.

(2) ΕΕ αριθ. L 119 της 8. 5. 1986, σ. 19.

(3) ΕΕ αριθ. L 90 της 1. 4. 1984, σ. 27.

(4) ΕΕ αριθ. L 202 της 25. 7. 1986, σ. 5.
*****

ΚΑΝΟΝΙΣΜΟΣ (ΕΟΚ) αριθ. 3886/86 ΤΗΣ ΕΠΙΤΡΟΠΗΣ

της 19ης Δεκεμβρίου 1986

που τροποποιεί τον κανονισμό (ΕΟΚ) αριθ. 1119/79 περί ειδικών λεπτομερειών εφαρμογής του καθεστώτος των πιστοποιητικών εισαγωγής στον τομέα των σπόρων για σπορά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως της αγοράς στον τομέα των σπόρων προς σπορά (1), όπως τροποποιήθηκε τελευταία από τον κανονισμό (ΕΟΚ) αριθ. 1355/86 (2), και ιδίως το άρθρο 4 παράγραφος 2,

Εκτιμώντας:

ότι το άρθρο 4 του κανονισμού (ΕΟΚ) αριθ. 2358/71 προβλέπει ότι απαιτούνται πιστοποιητικά εισαγωγής για ορισμένα προϊόντα του τομέα των σπόρων προς σπορά· ότι ο κανονισμός (ΕΟΚ) αριθ. 2811/86 της Επιτροπής (3) τροποποίησε, μεταξύ άλλων, τον κανονισμό (ΕΟΚ) αριθ. 1117/79 της Επιτροπής της 6ης Ιουνίου 1979 που καθορίζει τα προϊόντα του τομέα των σπόρων για σπορά που υπάγονται στο καθεστώς των πιστοποιητικών εισαγωγής (4), για να υπαγάγει στο καθεστώς των πιστοποιητικών το υβρίδιο σόργου που προορίζεται για σπορά· ότι θα πρέπει, εφεξής, να τροποποιηθεί ο κανονισμός (ΕΟΚ) αριθ. 1119/79 της Επιτροπής (5) ·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σπόρων για Σπορά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 του κανονισμού (ΕΟΚ) αριθ. 1119/79, η φράση «για το υβρίδιο του αραβοσίτου που προορίζεται για σπορά» διαγράφεται.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Δεκεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 246 της 5. 11. 1971, σ. 1.

(2) ΕΕ αριθ. L 118 της 7. 5. 1986, σ. 1.

(3) ΕΕ αριθ. L 260 της 12. 9. 1986, σ. 8.

(4) ΕΕ αριθ. L 139 της 7. 6. 1979, σ. 11.

(5) ΕΕ αριθ. L 139 της 7. 6. 1979, σ. 13.
*****

ΚΑΝΟΝΙΣΜΟΣ (ΕΟΚ) αριθ. 3530/86 ΤΟΥ ΣΥΜΒΟΥΛΙΟΥ

της 17ης Νοεμβρίου 1986

που τροποποιεί τον κανονισμό (ΕΟΚ) αριθ. 3220/84 για τον καθορισμό της κοινοτικής κλίμακας ταξινόμησης σφαγίων χοίρου

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1475/86 (2), και ιδίως το άρθρο 2 και το άρθρο 4 παράγραφος 5,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 3220/84 (3) καθόρισε μια νέα κοινοτική κλίμακα ταξινόμησης των σφαγίων χοίρων, που πρέπει να αντικαταστήσει, το αργότερο στο τέλος μεταβατικής περιόδου που λήγει στις 31 Δεκεμβρίου 1988, την κλίμακα που καθορίζεται από τον κανονισμό (ΕΟΚ) αριθ. 2760/75 (4)·

ότι ο κανονισμός (ΕΟΚ) αριθ. 3220/84 καθορίζει, στο άρθρο 4, τις διατάξεις σε θέματα σήμανσης και αναγνώρισης των σφαγίων χοίρων· ότι θα πρέπει να διευκρινισθεί ότι, όταν συντάσσεται ένα πρακτικό για την εκτιμώμενη περιεκτικότητα σε άπαχο κρέας, τα κράτη μέλη μπορούν να προβλέψουν, εκτός από την εξακρίβωση, υποχρεωτική ή προαιρετική σήμανση των σφαγίων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 4 παράγραφος 2 του κανονισμού (ΕΟΚ) αριθ. 3220/84, το πρώτο εδάφιο αντικαθίσταται από το ακόλουθο κείμενο:

«2. Κατά παρέκκλιση της παραγράφου 1, τα κράτη μέλη μπορούν να προβλέψουν ότι δεν είναι αναγκαίο να σημανθούν τα σφάγια των χοίρων όταν συντάσσεται πρακτικό που περιλαμβάνει για κάθε σφάγιο τουλάχιστον:

- την ταυτότητα,

- το βάρος του θερμού σφαγίου και

- την εκτιμώμενη περιεκτικότητα σε άπαχο κρέας.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Νοεμβρίου 1986.

Για το Συμβούλιο

Ο Πρόεδρος

M. JOPLING

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 133 της 21. 5. 1986, σ. 39.

(3) ΕΕ αριθ. L 301 της 20. 11. 1984, σ. 1.

(4) ΕΕ αριθ. L 282 της 1. 11. 1975, σ. 10.
22.5.87 ΕπίσημηΕφημερίδατωνΕυρωπαϊκώνΚοινοτήτων Αριθ.L133/47
Διορθωτικόστονκανονισμό(ΕΟΚ)αριθ.1093/87τηςΕπιτροπήςτης21ηςΑπριλίου1987πουτροποποιεί
τονκανονισμό(ΕΟΚ)αριθ.2409/86όσοναφοράτηνπώλησησεκαθορισμένητιμήβουτύρουπαρέμβασης
πουπροορίζεταιγιαπειραματικήβιομηχανικήχρήση
(ΕπίσημηΕφημερίδατωνΕυρωπαϊκώνΚοινοτήτωναριθ.L106της22αςΑπριλίου1987)
Σελίδα16,άρθρο2,οχώρος104διαβάζεταιωςεξής:
«—destinadaaladesnaturalización enelmarcodeunproyectoindustrialexperimental—Reglamento(CEE)
n°2409/86
—bestemttildenatureringsomledieteksperimenteltindustriprojekt—forordning(EØF)nr.2409/86
—BestimmtzurDenaturierung imRahmeneinesexperimentellen VorhabensinderIndustrie—
Verordnung(EWG)Nr.2409/86
—προοριζόμενογιαμετουσίωσησταπλαίσιαπειραματικούβιομηχανικούσχεδίου—κανονισμός
(ΕΟΚ)αριθ.2409/86
—fordenaturinginanexperimentalindustrialproject—Regulation(EEC)No2409/86
—destinéàêtredénaturédanslecadredunprojetindustrielexpérimental—règlement(CEE)n02409/86
—destinatoalladenaturazionenelquadrodiunprogettoindustrialesperimentale—regolamento (CEE)n.
2409/86
—Bestemdomtewordengedenatureerdinhetkadervaneenexperimenteelindustrieelproject—Verorde­
ning(EEG)nr.2409/86
—Destinadaaserdesnaturadanoâmbitodeumprojectoindustrialexperimental—Regulamento (CEE)n?
2409/86»
Διορθωτικόστονκανονισμό(ΕΟΚ)αριθ.1319/87τηςΕπιτροπήςτης12ηςΜαΐου1987περίθεσπίσεως
τωνκατάμονάδααξιώνγιατονκαθορισμότηςδασμολογητέας αξίαςορισμένωναναλώσιμωνεμπορευμά­
των
(ΕπίσημηΕφημερίδατωνΕυρωπαϊκώνΚοινοτήτωναριθ.L125της14ηςΜαΐου1987)
Σελίδα8,κώδικας1.28,στηστήλη«£στερλίνα»:
αντί:«85,26»,
διάβαζε:«85,56».